Crna Gora

81000 Podgorica Crna Gora

fax: +382 20 234 027

www.mek.gov.me

Ministarstvo ekonomskog razvoja



**ŠTA JE PATENT?**



Patent je isključivo pravo koje država dodjeljuje za pronalazak koji je nov, ima inventivni nivo i industrijski je primjenljiv. Pronalazak se u patentnom pravu definiše kao tehničko rješenje tehničkog problema. Pravna zaštita znači da se pronalazak ne smije proizvoditi, koristiti, stavljati u promet ili prodavati bez saglasnosti njegovog nosioca. Dakle, nosilac patenta ima isključivo pravo da drugom licu da saglasnost, odnosno da mu zabrani da koristi njegov pronalazak za vrijeme trajanja zaštite. Patent u Crnoj Gori priznaje Ministarstvo ekonomskog razvoja.

**ŠTA SE MOŽE ŠTITITI PATENTOM?**



* Pronalazak iz bilo koje oblasti tehnike
* Proizvod (npr. uređaj, supstanca, kompozicija, biološki material) ili postupak

**ŠTA SE NE MOŽE ŠTITITI PATENTOM?**



Pronalaskom se ne smatraju:

• otkrića, naučne teorije, matematičke metode estetske kreacije

• planovi, pravila i postupci za obavljanje intelektualnih djelatnosti, za igranje igara ili za obavljanje poslova

• programi računara

• prikazivanje informacija



**ZAŠTO JE PATENT POTREBAN?**

**KAKO SE SPROVODI POSTUPAK ZA PRIZNANJE PATENTA?**

Patent obezbjeđuje nosiocu društvenu afirmaciju za kvalitetan rad, kao i materijalnu nadoknadu za pronalazak koji ima potvrdu na tržištu. U isto vrijeme, time se podstiče pronalazaštvo koje obezbjeđuje razvoj nauke i tehnike i poboljšanje kvaliteta ljudskog života.



Postupak za priznanje patenta pokreće se podnošenjem prijave patenta Ministarstvu ekonomskog razvoja. Za svaki pronalazak podnosi se posebna prijava.

Prijava za priznanje patenta mora da sadrži:

• zahtjev za priznanje patenta (na propisanom obrascu)

• opis pronalaska (naziv pronalaska, oblast tehnike na koju se pronalazak odnosi, tehnički problem, stanje tehnike, izlaganje suštine pronalaska, kratak opis slika pronalaska ako ih ima i detaljan opis)

• patentni zahtjev, jedan ili više zahtjeva za zaštitu pronalaska patentom (jasna i sažeta naznačenja pronalaska kojima se definiše obim zaštite patentom)

• nacrt (na koji se pozivaju opis i patentni zahtjevi)

• apstrakt (kratak sadržaj suštine pronalaska)



Patent traje 20 godina od datuma podnošenja prijave patenta, pod uslovom da su plaćene propisane takse za održavanje prava. Nosilac patenta dužan je da, najkasnije do isteka devete godine važenja patenta, dostavi pisani dokaz da je pronalazak patentibilan, odnosno da je nov, inovativan i industrijski primjenljiv i plati propisanu administrativnu taksu. Ako nosilac patenta ne dostavi pisani dokaz, patent prestaje da postoji na dan isteka desete godine njegovog trajanja.

Pisanim dokazom smatraće se ovjereni prevod na crnogorski jezik patentnog spisa patenta priznatog za isti pronalazak u postupku suštinskog ispitivanja prijave patenta, koji sprovodi državni i međudržavni zavod u skladu sa Ugovorom o saradnji na području patenata, kao i drugi zavod, s kojim u trenutku podnošenja dokaza o patentibilnosti Ministarstvo ekonomskog razvoja ima potpisan ugovor o saradnji.

**KOLIKO VAŽI PRAVO NA PATENT?**

**ŠTA NAKON PRESTANKA VAŽENJA PATENTA?**



Nakon isteka trajanja patenta ili prestankom održavanja istog (ukoliko nijesu plaćene godišnje takse) zaštita prestaje, a pronalazak ulazi u javni domen. To znači da nosilac prava više nema isključivo pravo na pronalazak, koji postaje raspoloživ i svima dostupan za komercijalno iskorišćavanje.

**GDJE VAŽI PATENT?**

Patent je teritorijalno pravo i važi unutar geografskih granica države u kojoj je priznat. Pravna zaštita pronalaska van teritorije Crne Gore, može se ostvariti na tri načina:

* Preko nacionalnog sistema
* Preko PCT sistema
* Preko sistema evropske prijave





Baze podataka patenata dostupne bez naknade za pretraživanje:

http://ep.espacenet.com

http://patentscope.wipo.int

Rimski trg 46, 81000 Podgorica

Tel: (+382) 20 482 446; 482 237; 234 592

Web: www.gov.me/mek